**Разяснение към процедурата за избор на членове на Обществения съвет към Комисията за прякото участие на гражданите и взаимодействието с гражданското общество**

1. В срок **19 юни 2023** г., включително, НПО подават документи за участие в избор на представители за членове на Обществения съвет по области на компетентност.

а/ Информация за заявяване на Удостоверение от Общината по седалището на ЮЛНЦ за наличие или липса на задължения съгласно чл.87,ал.6 от ДОПК, във връзка със Закона за местните данъци и такси – чл.4, ал.1 и чл. 4, ал.3, чл. 9а, ал.1, чл. 9б;

[www.egov.bg/wps/portal/egop/dostavchitsi+na+uslugi|obshtinski+administratsii/unificirani+uslugi/1998](http://www.egov.bg/wps/portal/egop/dostavchitsi+na+uslugi|obshtinski+administratsii/unificirani+uslugi/1998)

б/ Информация за заявяване на Удостоверение от НАП за наличие или липса на задължения съгласно чл.87, ал.6 във връзка с чл.162, ал.2, т.1 от ДОПК

[www.nra.bg/wps/portal/nra/uslugi/uvostoverenie-za-nalichie-ili-lipsa-na-zadalzheniya](http://www.nra.bg/wps/portal/nra/uslugi/uvostoverenie-za-nalichie-ili-lipsa-na-zadalzheniya)

1. В срок **27 юни 2023 г.**., на сайта на Комисията, ще бъде публикуван списък, по области на компетентност, на допуснатите и недопуснатите неправителствени организации, съгласно критериите, определени в чл.5 от Правилата за избор.
2. В срок **до 5 юли 2023 г**. (включително) допуснатите организации по области на компетентност е необходимо да се съберат, за да проведат избор на представител, който ще изразява интересите им в Обществения съвет.
3. Инициаторите на събранието по т.3 съобщават на Комисията мястото, деня и часа на провеждането му поне три дни по- рано.
4. Комисията изпраща съобщение за провеждане на събрание до всички допуснати организации от съответната област на компетентност.
5. Изборът на представител за член на Обществения съвет е с обикновено мнозинство и се удостоверява с протокол от събранието и присъствен списък, който се изпраща в Комисията в срок **до 12 юли 2023 г**.
6. В случай, че някоя тематична група не успее да излъчи свой представител, то той се определя от Комисията.